Γειά σας, είμαι ο Σκοτ Κλέμερ, διδάσκω τεχνολογία υπολογιστών
και θα ήθελα να σας καλωσορίσω σε αυτή την on-line τάξη εισαγωγής στην αλληλεπίδραση ανθρώπου-υπολογιστή (HCI).
Αυτό το μάθημα βασίζεται στο μάθημα που διδάσκω αρκετά χρόνια τώρα στο Stanford,
και συνθέτει υλικό από διάφορες πηγές.
Πρώτα απ' όλα, υπάρχει ο άνθρωπος, δηλαδή το πρόσωπο που χρησιμοποιεί το σύστημα
και τα υπόλοιπα άτομα που εργάζονται και επικοινωνούν.
Μετά υπάρχει ο υπολογιστής, η μηχανή και οι δικτυωμένες μηχανές που τρέχουν το σύστημα.
Και μετά υπάρχει η επιφάνεια διεπαφής που "μεταφράζει" το σύστημα στο τελικό χρήστη.
H αλληλεπίδραση ανθρώπου-υπολογιστή (HCI) αφορά το σχεδιασμό, την υλοποίηση και την αξιολόγηση επιφανειών διεπαφής.
Σε αυτό το μάθημα θα παρουσιαστεί μια σειρά εργαλείων για να γίνονται τα παραπάνω με αποτελεσματικό τρόπο.
Κατά την έναρξη σχεδιασμού ενός έργου, συχνά δεν γνωρίζουμε ποιο είναι το πρόβλημα
ή ποιο είναι το περιθώριο λάθους, για να μην συζητήσουμε για το ποια είναι η λύση
Κατά συνέπεια, ο σχεδιασμός γίνεται συχνά σε κύκλους,
ώστε "αποτυγχάνοντας" νωρίς, να επιτύχετε γρηγορότερα.
Συχνά, προχωρά δοκιμάζοντας και συγκρίνοντας εναλλακτικές.
Τέλος, είναι σημαντικό να εστιάσετε στους ανθρώπους που πρόκειται να χρησιμοποιήσουν το σύστημα.
Ο καλός σχεδιασμός ευχαριστεί τους ανθρώπους: τους βοηθά να κάνουν πράγματα που μας ενδιαφέρουν,
και μας βοηθά να ενώνουμε ανθρώπους που μας ενδιαφέρουν.
Ο καλός σχεδιασμός μπορεί να έχει σημαντικές επιδράσεις, τόσο στην ικανότητα το ατόμου να επιτυγχάνει πράγματα,
όσο και στις κοινωνίες. Τα γραφικά περιβάλλοντα διεπαφής,
εξυπηρετούν τον υπολογισμό εκατοντάδων εκατομμυρίων εργασιών,
βοηθώντας μας να κάνουμε πράγματα όπως να δημιουργούμε αρχεία, να διαμοιράζουμε φωτογραφίες, να επικοινωνούμε με την οικογένεια
και να βρίσκουμε πληροφορίες.
Ο κακός σχεδιασμός είναι ενοχλητικός και κοστίζει ζωές: ιατρικά μηχανήματα, αεροπορικά δυστυχήματα
και πυρηνικές καταστροφές είναι μόνο τρεις τομείς όπου κακοσχεδιασμένα περιβάλλοντα διεπαφής και λάθη στο λογισμικό
έχουν προκαλέσει σοβαρούς τραυματισμούς και αρκετούς θανάτους.
Πρόκειται για μεγάλα έργα, που απαιτούν μεγάλο χρόνο παραγωγής.
Ωστόσο, αυτό που πραγματικά με ενοχλεί, είναι ότι αρκετά από αυτά τα προβλήματα στις διεπαφές
θα μπορούσαν εύκολα να είχαν αποφευγθεί.
Η διόρθωση αυτών των προβλημάτων απαιτεί απλά την υιοθέτηση βασικών αρχών όπως η συνέπεια και η ανατροφοδότηση.
Αν οι αποτελεσματικές αρχές σχεδιασμού επιφανειών διεπαφής ήταν διαδεδομένες
μερικές από αυτές τις καταστροφές θα είχαν αποφευγχθεί.
Αυτός είναι και ένας από τους βασικούς λόγους που δημιούργησα αυτό το μάθημα.
Ο κακός σχεδιασμός προκαλεί προβλήματα και μειώνει την ποιότητα ζωής με αρκετούς τρόπους.
Σκεφτείτε όλο το χρόνο που έχετε σπαταλήσει στην ιστοσελίδα του τραπεζικού σας λογαριασμού,
ή προσπαθώντας να καταλάβετε γιατί δεν λειτουργεί το ασύρματο ή να ρυθμίσετε κάτι στη ψηφιακή σας κάμερα.
Ας πούμε ότι τέτοια προβλήματα απασχολούν
το μέσο Αμερικανό για 10 λεπτά την ημέρα.
Με 300 εκατομμύρια κατοίκους η Αμερική από μόνη της, μας κάνει 3 δις λεπτά (ανθρωποχρόνο) την ημέρα
ή 18 δις ανθρωποώρες το χρόνο.
Αυτός είναι πολύς χρόνος, τον οποίο θα μπορούσαμε να εκμεταλλευτούμε κάνοντας τον κόσμο καλύτερο.
Συχνά, τα καλύτερα περιβάλλοντα διεπαφής είναι αόρατα σε εμάς.
Όταν ένα περιβάλλον γίνεται αυτόματο με την χρήση, το σχεδιασμό ή ένα συνδυασμό αυτών,
η προσοχή μας μετατοπίζεται από τον χειρισμό του περιβάλλοντος στην εκτέλεση μιας εργασίας.
Είναι όπως ένα τυφλό άτομο που έχει εξασκηθεί στη χρήση του μπαστουνιού.
Μετά από όλες αυτές τις ώρες χρήσης του, δεν αισθάνεται πια το μπαστούνι.
Ο αισθητήρας τους για την αντίληψη του περιβάλλοντος είναι το άκρο του μπαστουνιού
Αυτή η ακούσια μετατόπιση πραγματοποιείται όταν ένα περιβάλλον διεπαφής γίνεται διαισθητικό.
Ο σχεδιασμός εξαιρετικών περιβαλλόντων διεπαφής απαιτεί τεράστια δημιουργικότητα και πολλή σκληρή δουλειά.
Αλλά ο σχεδιασμός αρκετά καλών περιβαλλόντων διεπαφής είναι σχετικά εύκολος
αν γνωρίζετε κάποιες μεθόδους, τεχνικές και αρχές. Θα σας δείξω πως.
Συνοψίστε αυτή την εισαγωγή.
Σε αυτό το μάθημα θα μάθετε μια διαδικασία όπου η ανάπτυξη καθοδηγείται από τις εργασίες, στόχους και αξίες των ανθρώπων.
Θα μάθετε να δουλεύετε με χρήστες καθόλη τη διαδικασία,
να αξιολογείτε τις αποφάσεις από την πλεονεκτική θέση των χρηστών, της δουλειάς και του περιβάλλοντός τους,
να προσέχετε τις ικανότητες και καταστάσεις των ανθρώπων, και να μιλάτε με τους ειδικούς.
Θα μάθετε να μιλάτε με ένα πλήθος χρηστών - τόσο κανονικούς όσο και ιδιαίτερους - και ένα πλήθος εμπλεκομένων.
Όπως που υπενθύμισε πρόσφατα ο συνάδελφός μου John Zimmerman,
οι τελικοί χρήστες είναι μια μόνο κατηγορία από τους ανθρώπους που εμπλέκονται.
Άλλες κατηγορίες είναι όσοι βοηθούν στην απλοποίηση της ανάπτυξης, μειώσης του κόστους παραγωγής, συντήρηση, ...
Σχεδιάζοντας για ανθρώπους μην ξεχνάτε τα υπόλοιπα κομμάτια του παζλ.
Κατά τη δημιουργία αυτού το μαθήματος, έχω συμπεριλάβει υλικό από πολλές πηγές,
όπως τα μαθήματα του James Landay's, βιβλία όπως αυτό του Don Norman,
και δημοσιεύσεις όπως αυτές του CHI Conferences.
Για όσους θέλουν να μάθουν περισσότερα,
έχω ενσωματώσει στις παρουσιάσεις μου μια διαφάνεια Επιπλέον Μελέτη.